એમ્સ્ટર્ડમમાં રાનીને આફ્રિકન ટિમ, લડાઈઅમાં બરબાદ થયેલા રશિયન ચિત્રકાર એલેક્ઝાંડર અને સુનામીમાં સર્વસ્વ ગુમાવી બેઠેલા જાપાની ટાકા નામના યુવાનો સાથે રૂમમાં રહેવાનું થાય છે. ભાષા-સંસ્કૃતિના અનેક ભેદ છતાં ચારે મિત્રો બની જાય છે અને સાથે એમ્સ્ટર્ડમ ઘૂમે છે. મા-બહેનો માટે કમાવા આવેલી ને મંદીને લીધે યોગ્ય જૉબ ન મળવાથી સ્ટ્રિપડાન્સ કરતી પાકિસ્તાની રૂખસાનાને મળે છે. એક હેન્ડસમ ઇટાલિયન શેફનો પડકાર ઝીલી તેની રેસ્ટોરાંમાં ગોલગપ્પાનું કાઉન્ટર ખોલી કમાય છે, તેને ચુંબન કરીને બહાર આવે છે ત્યારે મિત્રો નશામાં સૂઈ ગયા છે એટલે ભાડે લીધેલી કાર ડ્રાઇવ કરે છે. યાદ આવે છે તેને કાર શીખવતો અને ભૂલો થવાથી ગુસ્સો કરી તેનો આત્મવિશ્વાસ તોડી નાખતો વિજય. તે એક્સિલેટર પર પગ દબાવે છે, બાજુમાં વિજયનો ફોન વાગતો રહે છે.